การเลือกตั้งประธานาธิบดีสโลวาเกีย พ.ศ. 2562

การเลือกตั้งประธานาธิบดี จัดขึ้นในประเทศสโลวาเกียเมื่อวันที่ 16 มีนาคม และอีกครั้งหนึ่งเมื่อวันที่ 30 มีนาคม พ.ศ. 2562 อันเดรย์ กิสกา ประธานาธิบดีคนปัจจุบันไม่ได้ดำรงตำแหน่งต่อในสมัยที่สอง

ในรอบแรกมีผู้สมัครรับเลือกตั้งเป็นประธานาธิบดีทั้งหมดสิบห้าคน ต่อมาผู้สมัครสองคนได้ถอนตัวอย่างเป็นทางการ แต่ยังต้องคงชื่อของพวกเขาไว้ในบัตรเลือกตั้ง ในรอบแรก ซูซานา ชาปูตอวา ผู้สมัครจากพรรคสโลวาเกียก้าวหน้าได้รับคะแนนเสียงร้อยละ 40.6 ซึ่งทิ้งห่างจากผู้สมัครคนอื่น ๆ แต่เนื่องจากได้คะแนนไม่ถึงร้อยละ 50 บวก 1 จากผู้มีสิทธิ์ออกเสียงทั้งหมดที่ได้ลงทะเบียนไว้ จึงต้องมีการเลือกตั้งรอบที่สอง มาร็อช เช็ฟชอวิช รองประธานคณะกรรมาธิการยุโรปฝ่ายกิจการสหภาพพลังงาน ซึ่งรณรงค์หาเสียงในฐานะนักการเมืองอิสระ (แต่ได้การสนับสนุนจากพรรคทิศทาง – ประชาธิปไตยสังคมนิยม) ได้คะแนนตามมาเป็นอันดับที่สอง กล่าวคือ ร้อยละ 18.7 ของคะแนนเสียงทั้งหมด จึงมีสิทธิ์เข้าชิงตำแหน่งในการเลือกตั้งรอบที่สองด้วย

ในรอบที่สอง ชาปูตอวาชนะการเลือกตั้งประธานาธิบดีด้วยคะแนนร้อยละ 58.4 ส่วนเช็ฟชอวิชได้คะแนนร้อยละ 41.6 ชาปูตอวาเป็นผู้หญิงคนแรกที่ได้รับการเลือกตั้งเข้าสู่ตำแหน่งดังกล่าว และจะเป็นประธานาธิบดีที่มีอายุน้อยที่สุดของสโลวาเกียเมื่อผ่านพิธีเข้ารับตำแหน่งในวันที่ 15 มิถุนายน พ.ศ. 2562

 ผลการสำรวจ 
วันที่สำนักมาร็อซ เซ็ฟชอวิชซูซานา ซาปูตอวา30 มีนาคม2019การเลือกตั้งรอบสอง41.59%58.41%28–29 มีนาคม 2019Focus44.8%55.2%17–19 มีนาคม 2019Median39.5%60.5%16 มีนาคม 2019Focus35.6%64.4%26–28 กุมภาพันธ์ 2019Focus36.0%64.0%27 กุมภาพันธ์ 2019Restartup35.5%64.5%12–15 กุมภาพันธ์ 2019AKO45.1%54.9%7–12 กุมภาพันธ์ 2019Focus51.9%48.1%16–23 มกราคม 2019Focus58.0%42.0%

 ผลการเลือกตั้ง 
ผู้สมัครพรรครอบแรกรอบสองคะแนน%คะแนน%มาร็อซ เซ็ฟชอวิชสโลวาเกียก้าวหน้า870,41540.571,056,58258.41มาร็อซ เซ็ฟชอวิชอิสระ400,37918.66752,40341.59งดออกเสียง13,495–38,432–รวมทั้งหมด2,158,8591001,847,417100ผู้ใช้สิทธิ์เลือกตั้ง4,429,03348.744,419,88341.80ข้อมูล: Statistics.sk (1st round) , Statistics.sk (2nd round) 

 อ้างอิง 

หมวดหมู่:การเลือกตั้งในยุโรป พ.ศ. 2562
หมวดหมู่:ประเทศสโลวาเกียใน พ.ศ. 2562
หมวดหมู่:การเลือกตั้งประธานาธิบดีในสโลวาเกีย